 Mwenyekiti wa ACC, Moses Andrew alisema mashindano hayo ya wazi yanalenga katika kuimarisha klabu, ikiwa ni pamoja na kuwaweka wachezaji imara kwa mbio mbalimbali zitakazojitokeza.“Tumeandaa mbio hizi kama klabu ili kuhamasisha wachezaji na wadau kujitokeza kuunga mkono, ikiwa ni pamoja na kuwapa mazoezi waendesha baiskeli tayari kwa ajili ya mashindano yoyote kwani mchezo wa baiskeli ni moja kati ya michezo yenye vijana wenye uwezo mzuri, lakini inakabiliwa na tatizo la kukosa udhamini,” alisema Andrew.Aliongeza kuwa zawadi kwa washindi kumi wa kilometa 120 zitatolewa, huku kwa upande wa washindi wa kilometa 60 na kilometa 30 zawadi zitatolewa kwa mshindi wa kwanza hadi wa tatu.